Kamu bisa jelasin ke aku soal Kata laluan dalam bahasa melayu?

Kata laluan (; bahasa Inggeris: password) merupakan sejenis data gabungan sebilangan aksara digunakan pengguna untuk tujuan pengenalan dan pengesahan diri ketika mengakses sesebuah rangkaian komputer atau sumber untuk memperoleh atau membaca maklumat diingini. Data yang ingin dimasukkan ini bersifat rahsia dan dikawal ketat di mana setiap orang yang ingin memasuki sistem akan diuji sehingga hanya orang yang mengetahui kata laluan yang betul sahaja dibenarkan masuk.

Kata laluan telah digunakan sejak zaman dahulu lagi di mana pengawal pintu sesebuah kawasan terlarang umum akan menanya kata laluan untuk mengelakkan musuh dari menyelinap masuk. Kaedah ini pertama kali diterapkan dalam bidang pengkomputan melalui suatu sistem pengendalian dikembangkan di Institut Teknologi Massachusetts iaitu Compatible Time-Sharing System ("Sistem Pengongsian Masa Serasi") pada tahun 1961.